चिङ्ग राजवंश

Image:Gǒng Jīn'ōu.ogg

चिङ काल आधिकारिक रुपय् चीनया अन्तिम जहानिया काल ख। थ्व कालय् चीनया उतरया मञ्चुरियाया शासकतयेसं चीनय् शासन यात। थ्व चीनया छगू मञ्चु जातिया नेतृत्वय् दूगु शाही राजवंश ख। सन् १६३६इ शेन्याङय् घोषणां पलिस्था जूगु  थ्व राजवंशं सन् १६४४इ बेइजिङयात थःगु नियन्त्रणय् कब्जा यात। थ्व घटनायात थ्व राजवंशया शासनया शुरुवातया रुपय् कायेगु या।  थ्व राजवंश सन् १९१२ तक दयाच्वन। थ्व दँय् जूगु सिन्हाई क्रान्तिइ थ्व राजवंश सत्ताच्युत जुल। चिनियाँ इतिहासलेखनय् चिङ्ग राजवंश स्वया न्ह्यः मिङ राजवंश ला धाःसा थ्व राजवंशया उत्तराधिकारी गणतन्त्र चीन ख। बहुजातीय चिङ्ग राजवंशं आधुनिक चीनया निंतिं क्षेत्रीय आधार दयेकल। थ्व साम्राज्य चीनया इतिहासय् दकलय् तःधंगु साम्राज्य ख व सन् १७९०य् भूभागया आकारया ल्याखं विश्व इतिहासय् प्यंगूगु दकलय् तःधंगु साम्राज्य ख। सन् १९०७इ ४२कोटी ६०लख स्वया अप्व नागरिक दूगु  थ्व देय् उगु ईले हलिमया दकलय् अप्व जनसंख्या दूगु देय् ख ।

स्वयादिसँ
 चीन
 सिकु क्वानशु
 सम्राट चियानलङ

लिधंसा

पुचः:इतिहास